CMRU .td_uid_2_6114c32751f0f_rand.td-a-rec-img{text-align:left}.td_uid_2_6114c32751f0f_rand.td-a-rec-img img{margin:0 auto 0 0} L-unjins tal-pulizija, il-Police Officers' Union (POU) u l-Malta Police Union (MPU), huma kontra deċiżjoni li ttieħdet ilbieraħ mill-Korp tal-Pulizija sabiex ma jibqax jiġi offrut is-servizz ta' mmaniġġjar tat-traffiku mill-pulizija waqt li jkun għaddej xi xogħol ta' kostruzzjoni jew meta jkun hemm xi triq magħluqa jew xi aċċess ristrett. Fi stqarrija maħruġa lbieraħ, il-POU qalet li din id-deċiżjoni ttieħdet mingħajr ebda konsultazzjoni, u kienet waħda mgħaġġla u bla bażi. Saħqet li dan hu ta' detriment għall-uffiċjali tal-pulizija, peress li l-possibbiltà li jiġi offrut dan is-servizz minnhom fisser li dawn setgħu jagħmlu sahra żejda biex itejbu l-paga. Min-naħa l-oħra, l-MPU qalet ukoll li dan is-servizz kien mezz biex il-membri tagħha jaħdmu sigħat żejda u jdaħħlu iżjed flus għall-familji tagħhom. Spjegat li l-pulizija ilhom snin joffru dan is-servizz, u għalhekk, hi ma tistax tifhem kif dan se jieqaf mingħajr konsultazzjoni. L-MPU kkundannat ir-raġuni mhux uffiċjali li ngħatat, li dan hu obbligu degradanti. Insistiet li kull xogħol għandu d-dinjità tiegħu. L-unjins qed jitolbu li d-deċiżjoni tiġi rtirata, u jekk dan ma jseħħx, il-POU mhijiex teskludi li toħroġ xi direttivi. Riċentament L-unjin tal-pulizija trid skwadra apposta għal Paceville Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6114c327523d2_rand.td-a-rec-img{text-align:left}.td_uid_3_6114c327523d2_rand.td-a-rec-img img{margin:0 auto 0 0}